# Ramón Barea Monge

Ramón Barea (Bilbao, 13 de juliol de 1949) és un actor, dramaturg, director de teatre i de cinema basc.

## Biografia

Es tracta d'un actor amb una àmplia trajectòria professional en tots els mitjans, tant a la televisió com al teatre i al cinema. En teatre, no només ha participat en una gran quantitat de muntatges com a actor, sinó que també ha escrit i dirigit algunes obres. Fins i tot va fundar dues companyies: "Cómicos de la legua", aquesta amb només 19 anys, i "Karraka" el 1980. L'hem vist actuant en els escenaris en obres com Luces de bohemia, Morir cuerdo, vivir loco, El chico de la última fila o Cartas de amor a Stalin. Pel que fa als espectacles escrits i dirigits per ell, podem citar alguns com Bilbao, Bilbao, Palabrarismos, Alias Molier, Okupado o Euskadi, Euskadi. Ha dirigit també obres d'autors com Agatha Christie, amb el seu prestigiós muntatge de La ratonera.
Al cinema té una extensíssima filmografia. Va començar l'any 1981, de la mà del director Imanol Uribe, que li va oferir un paper en la seva pel·lícula La fuga de Segovia. Més tard tornaria a treballar amb ell en La muerte de Mikel, Adiós pequeña o El rey pasmado. Ramón ha treballat amb els millors directors del panorama cinematogràfic espanyol, com Miguel Bardem a La madre o La mujer más fea del mundo, d'Álex de la Iglesia en Mirindas asesinas, Acción mutante, Muertos de risa, La comunidad o 800 balas, Juanma Bajo Ulloa a La madre muerta o Airbag o Gracia Querejeta a Cuando vuelvas a mi lado o Siete mesas (de billar francés).
La major part de llargmetratges en els quals ha intervingut són pel·lícules de qualitat, de les més destacables del cinema espanyol, a tall d'exemple destacarem alguns com Golfo de Vizcaya, Bandera negra, 27 horas, Vacas, Los peores años de nuestra vida, Justino, un asesino de la tercera edad, La buena vida o Silencio roto. Ha realitzat i dirigit pel·lícules, com Pecata minuta o El coche de pedales, aquesta última protagonitzada per Álex Angulo, així com els curtmetratges Adiós Toby Adiós i Muerto de amor. També ha realitzat diferents documentals basats en arts escèniques, i té una productora independent, anomenada Maki escénica y audiovisual.
Pel que fa a la televisió, ha participat en una gran quantitat de sèries, entre les quals podem citar algunes com Periodistas, Compañeros, Cuéntame cómo pasó,Policías, en el corazón de la calle, Hospital Central, El comisario, Génesis, en la mente del asesino o Los misterios de Laura. L'any 2006 va protagonitzar el telefilm per a televisió dirigit per Álex de la Iglesia Películas para no dormir: La habitación del niño. L'actor ha aconseguit considerables premis i nominacions al llarg de la seva trajectòria professional, entre els quals el Premi del Festival du Cinema espanyol de Toulouse per El coche de pedales, pel·lícula dirigida per ell, el Premi Ercilla de teatre al millor director o el Premi de la Unió d'Actors del País Basc.

## Filmografia
### Cinema
#### Com a actor

| La fuga de Segovia (1981) La conquista de Albania (1984) La muerte de Mikel (1984) Fuego eterno (1985) Golfo de Vizcaya (1985) Bandera negra (1986) 27 horas (1986) Adiós pequeña (1986) A los cuatro vientos (1987) Mama (1988) El hilo de cristal (1988) Tu novia está loca (1988) Ander Eta Yul (1989) La blanca paloma (1989) El anónimo... ¡vaya papelón! (1990) No me compliques la vida (1991) Mirindas asesinas (1991) Traintime (1991) Santa Cruz, el cura guerrillero (1991) Todo por la pasta (1991) El rey pasmado (1991) Entretiempo (1992) Urte ilunak (1992) Vacas (1992) La madre muerta (1993) Muy negro (1993) | Acción mutante (1993) La leyenda de un hombre malo (1994) Cómo ser infeliz y disfrutarlo (1994) Los peores años de nuestra vida (1994) Justino, un asesino de la tercera edad (1994) La madre (1995) Sálvate si puedes (1995) Hotel y domicilio (1995) Corsarios del chip (1996) Alma gitana (1996) Matías, juez de línea (1996) El ángel de la guarda (1996) La buena vida (1996) El magnolio (1997) En brazos de la mujer madura (1997) La buena estrella (1997) Airbag (1997) A ciegas (1997) En la puta calle (1997) | Una pareja perfecta (1998) Entre todas las mujeres (1998) Atilano, presidente (1998) Muertos de risa (1999) Las huellas borradas (1999) Cuando vuelvas a mi lado (1999) La mujer más fea del mundo (1999) Hyde & Jekill (2000) Vaivén (2000) Las buenas intenciones (2000) Carretera y manta (2000) Gitano (2000) La comunidad (2000) Silencio roto (2001) Tiempos mejores (2002) Expediente WC (2002) Todo menos la chica (2002) Terminal (2002) El otro lado de la cama (2002) 800 balas (2002) Torremolinos 73 (2003) Agujeros en el cielo (2004) Éramos pocos (2005) Obaba (2005) Sofía (2005) | Películas para no dormir: La habitación del niño (2006) Siete mesas (de billar francés) (2007) Un poco de chocolate (2008) No controles (2010) Chocolate frío (2010) De tu ventana a la mía (2011) Libre directo (2011) Maquillaje (2011) 5 Millones (2011) Blancaneu (2012) Kea (2012) Al otro lado (2013) Decisiones (2013) La herida (2013) No controles (2010), de Borja Cobeaga. Negociador (2015), de Borja Cobeaga La reina de España (2016), de Fernando Trueba Abracadabra (2017), de Pablo Berger Todos lo saben (2018), de Asghar Farhadi Black is Beltza (2018) Los Lunnis y el libro mágico (2019), de Juan Pablo Buscarini |
| Com a guionista Flamingo Berria (1993) Adiós Toby, adiós (1995) Muerto de amor (1997) Pecata minuta (1999) El coche de pedales (2004) | Com a director Adiós Toby, adiós (1995) Muerto de amor (1997) Pecata minuta (1999) El coche de pedales (2004) |

### Televisió

* Brigada central (1989)
* Bertan Zoro (1991)
* El peor programa de la semana (1993)
* Ellas son así (1999)
* Periodistas (1999)
* Compañeros (2001)
* Cuéntame cómo pasó (2002)
* Policías, en el corazón de la calle (2002-2003)
* Los 80 (2004)
* Aquí no hay quien viva (2004-2006)
* El comisario (2006)
* Hospital Central (2006)
* Génesis, en la mente del asesino (2006)
* Cuenta atrás (2007)-(2008)
* Euskolegas (2009)
* Los misterios de Laura (2011)
* Gernika bajo las bombas (2012)
* Gran Reserva (2013)

## Premis i nominacions

| Any | Premi | Categoria | Títol | Resultat |
| 1997 | Festival de Cinema Llatinoamericà de Huelva | | En la puta calle | Guanyador |
| 1999 | Setmana del Cinema Espanyol de Múrcia | Millor pel·lícula | Pecata minuta | Guanyador |
| 2004 | Festival de Cinema Espanyol de Toulouse | | El coche de pedales | Guanyador |
| 2013 | Premis de la Unió d'Actors | Millor actor secundari | Blancaneu | Nominat |